Downloaded from YTS.BZ
Official YIFY movies site: YTS.BZ
În acest loc,
viața și moartea se întâlnesc.
Nu se exclud una pe cealaltă.
Nici timpul nu face excepție.
Aici, trecutul și viitorul
se împletesc și curg ca unul.
Oare aici e raiul?
SOSIREA EI
Tu, de acolo!
Cu tine vorbesc.
Unde crezi că suntem aici?
Locul ăsta e…
Tărâmul Morților.
Așa e, am murit.
Am eșuat în răzbunarea împotriva dușmanului meu
și am murit.
SFÂRȘITUL SECOLULUI AL XVI-LEA REGATUL DANEMARCEI
LOCUL UNDE ÎNCEPE POVESTEA
Tată!
Scarlet!
Mamă, s-a întors tata!
Tată!
- Scarlet! - Mi-a fost dor de tine!
Ne-am întors teferi datorită rugăciunilor tale.
Trimite-ți trupele, Amleth.
Claudius…
Stăpânește tu înainte să fii stăpânit!
Frate, te rog, păstrează-ți calmul.
În război, nimeni nu are de câștigat.
Negociem constant ca să menținem echilibrul de forțe,
pe consolidarea încrederii, nu pe dușmănie.
Asta e calea pe care o urmăm ca să trăim.
Ce rege neghiob!
Regele Amleth e un conducător bun.
E iubit de supușii săi
și a cultivat relații de prietenie cu țările vecine.
Scarlet, ce e important?
Prietenie și încredere în locul dușmăniei!
Voi deveni prințesa pe care ți-o dorești!
Înainte de a fi prințesă, nu uita că ești doar o fată.
Trăiește-ți viața fără griji.
Am terminat!
Ce bărbat chipeș! Ce mă bucur!
Mamă, voi deveni…
Ce mâini murdare…
Soțul meu își iubește prea mult fiica…
E doar un laș care se ascunde sub masca unui om virtuos.
Soțul meu deține totul, în timp ce tu nu ai nimic.
- Și, totuși, sunteți frați. - Așa este.
Încă de când eram copil, visez să-i torn otravă în urechi.
Am fost batjocorit destul. Nu mai iert nimic.
Ia aminte!
Întotdeauna voi aparține bărbatului care va deveni rege.
Dacă porți în tine acea hotărâre, atunci, dovedește-mi.
Vești proaste!
Avem trădători în castel!
Prindeți-i! Nu trebuie să scape!
S-a înțeles? Nu-i lăsați să scape!
Hopa…
Urcă mai repede.
Amleth, dragul meu frate…
Să conspiri cu țările vecine… Cum ai putut să faci asta?
Frate care ai tânjit după putere…
Vrei să te transformi într-un ucigaș hidos,
acuzându-mă pe nedrept cu mărturii false?
Tăcere!
O, supușii mei!
Trădătorul trebuie pedepsit!
Doar atunci…
prin voia Celui de Sus, voi fi ales ca noul rege!
Regele nu ne-ar fi trădat!
Trebuie să fie o greșeală!
Executați-l!
- Tată! - Scarlet!
Cum s-a ajuns aici?
Ce ai spus?
Ce? Ce ai spus?
Așteaptă!
Tată!
Dumnezeu să-l binecuvânteze pe noul rege!
Trăiască regele nostru, Majestatea Sa Claudius!
Trăiască regele!
Trimiteți trupe în țările vecine pentru a înăbuși rebeliunea!
Hai, mișcați! Nu mai trageți de timp.
Sub pretextul că va înăbuși opoziția,
regele îi supune la tortură pe cei săraci și nevinovați.
„Un mesaj pentru prințesă.
Mulți cetățeni sunt în pragul foametei din cauza crizei de cereale.
Iar regele nu ia nicio măsură.”
Prințesă, de ce nu renunți la studiile în străinătate din Wittenberg,
să-i încânți pe toți cu frumusețea ta?
Prințesă…
Nu te-ai gândit că ai putea fi otrăvită?
Ești doar un copil naiv.
O să plătești!
Ține minte!
Prințesă? Nu se poate!
- Prințesă? - Ce ne facem?
Prințesă!
Dacă asta e lumea de apoi,
atunci, mă pot reîntâlni cu tata?
Nu poți.
Cine ești?
Tatăl tău e deja una cu neantul.
Neantul?
Și tu o să-i împărtășești soarta dacă nu o să fii puternică.
Viața mea nu e decât un regret.
Aș vrea să dispar chiar în clipa asta.
Ce viață lipsită de sens…
Unchiul Claudius e în viață,
iar tata nu va fi răzbunat.
Stai.
Bărbatul acela e încă aici.
Încă nu s-a prefăcut în neant, e undeva aici și râde.
Jur…
o să-l găsesc
și-o să-mi răzbun tatăl!
Ce ființe nesăbuite sunt oamenii.
Porți blazonul castelului Elsinore.
Unde e regele Claudius?
Nu mă omorî!
- Unde e? - Nu vreau să mor!
Sunt morți de vreme bună,
dar tot se agață de dorința de a trăi.
Vă rog, stați o clipă!
Suntem de partea ta, Majestate!
Poftim?
Stați fără griji, vă ghidăm noi.
Chiar și în moarte, continuă să se urască,
să se înșele și să se ucidă fără ezitare.
Claudius chiar e aici?
Parcă-mi erați aliați!
O prințesă nespălată…
nu merită nicio salvare!
Capturați-o!
Pot ajunge și eu în Ținutul fără Sfârșit!
E însetată de răzbunare.
Slăbiciune, numele tău e femeie!
Ce-a fost asta?
A dispărut! Găsiți-o!
Priviți-o!
Priviți-o, clocotește de viață!
Nu se deosebește cu nimic de existența în lumea celor vii!
Omul… ce este el?
Ce înseamnă să mori?
Dar să trăiești?
M-am săturat…
Învață-mă despre iubire,
Miracolul pe care toți îl cunosc,
care-mi umple inima.
Vreau să…
Ești bine? Ai răni peste tot…
Oprește-te!
Nu mă atinge!
Ce s-a întâmplat?
- Ești vreun călugăr? - Sunt asistent medical.
- De ești călugăr, du-te la templu! - Sunt asistent.
Nu știi ce înseamnă?
Îngrijesc oameni bolnavi sau răniți.
Chiar dacă și tu ești mort?
- Nu sunt mort. - Asta vrei tu să crezi.
Cândva o să mor, sigur, dar, uite, am puls.
Dacă nu erai mort, nu te aflai aici.
Unde suntem mai exact?
O săgeată șuierătoare…
Suntem pe un fost câmp de luptă?
Cei ce treceți prin porțile acestui iad, abandonați orice speranță.
Iad?
Ce iad visează? Bună glumă.
Nemulțumit că nu ești în rai?
Ai ceva încredere în tine, nu glumă.
Toți cred că, după moarte, oamenii merg fie în rai, fie în iad.
Dar, de fapt, toți ajungem aici, fără excepție.
E total diferit de lumea de apoi pe care ne-o imaginam.
Stai puțin!
Eu chiar nu sunt mort!
Am primit un apel de urgență…
Așa că, am plecat de la spital și…
Visez cumva?
Dacă sunt viu, de ce sunt aici?
Clar e o greșeală!
De ce am ajuns aici?
Și tocmai eu, un asistent medical… De ce?
De unde să știu?
Atunci, și tu ești moartă?
Exact.
Chiar ai murit?
Da.
Nu îmi pare așa.
Dar văd că ești rănită.
În fine, mă întorc de unde am venit.
Sunt încă în timpul serviciului.
Pe unde o iau?
- E cineva acolo? - Fă liniște.
Incredibil…
Hei.
Hei!
Ce…
Ce-i asta?
Ce forță…
Cornelius!
Scarlet, fiica răposatului rege Amleth.
Se zvonește că prințesa nebună caută să se răzbune pe regele Claudius!
E fiica unui rege?
Nu o să-ți uit fața niciodată.
Niciodată!
Să continui lupta și după moarte…
e cu adevărat un exemplu.
Dar totul se încheie aici.
Prefă-te în neant!
Trebuie…
să mă răzbun!
Până nu-mi duc la capăt răzbunarea…
nu o să mor!
Sfârșitul tău e aici.
Nu-l pot lăsa să scape, sub nicio formă…
Înțeleg, dar acum e prea târziu.
Odihnește-te în neant!
- La naiba. - Am oprit sângerarea.
Nervii și vasele de sânge importante nu au fost afectate.
Încearcă să nu te miști.
Unde e Claudius?
Unde e?
În locul cel mai apropiat de Ținutul fără Sfârșit.
Ce?
Departe, în vârful munților frumoși,
e o scară care duce către Ținutul fără Sfârșit.
Minți!
Regele ne-a promis că ne va duce acolo dacă îi vom jura supunere.
Unchiul meu e malefic.
N-o să vă ducă nicăieri!
Cei ce nu pot suporta suferința din Tărâmul Morților
tânjesc după salvarea regelui.
Oamenii sunt ființe slabe.
Nici eu… nu știu dacă Ținutul fără Sfârșit chiar există sau nu,
dar aș face orice dacă mi-ai spune că mă duci acolo.
Inacceptabil!
În orice lume, există conducători și supuși.
Așa stau lucrurile.
- Inacceptabil! - Ce tot faci?
Încetează.
Trebuie să plec!
Poftim, folosește-l ca baston.
TERAPIE INTENSIVĂ
Îmi cer scuze că ai fost rănit.
Nu ești de partea prințesei?
Evită să pui presiune pe piciorul drept pentru o vreme.
- Aștepți mulțumiri? - Nu.
Atunci, de ce vii după mine?
Ești o bestie sălbatică.
Dacă te las singură, ucizi și mai mulți oameni.
E vorba de răzbunare, e firesc.
Chiar și așa, nu ucide.
Mi-e scârbă de binefăcătorii ca tine.
Nu sunt un binefăcător.
Mă cheamă Hijiri.
Scris cu caracterul pentru sfânt.
Ești rănită.
Când ești rănit, sângerezi.
Ai nevoie de îngrijiri.
Fă cum vrei!
„În vârful munților frumoși,
e o scară care duce către Ținutul fără Sfârșit.”
- Bandiți! - Fugiți!
Dă-i drumul!
- Lăsați-ne! - Nu le luați!
Opriți-vă! Nu-i jefuiți, sunt bătrâni!
Opriți-vă!
Au luat totul.
De ce trebuie să îndurăm atâtea și după moarte?
Fugiți!
Împușcături?
Stați!
Bandiți care atacă alți bandiți?
Nu sta cu gura căscată!
Dați-ne tot ce aveți!
Nu uita de asta!
Stați, așteptați!
Fir-ar!
La pământ.
Fugiți! Fugiți!
Vine în direcția asta!
Ce a fost aia?
Ești bine?
S-au făcut neant.
Simte-te norocos că nu i-ai împărtășit soarta.
Iartă-mă că n-am putut să ajut…
Acceptă realitatea! Deschide ochii, binefăcătorule.
Mi s-a spus des la muncă.
Că nu-mi pot face meseria dacă nu mă obișnuiesc cu moartea.
Că nu pot fi trist de fiecare dată.
Dar, dacă te obișnuiești cu moartea și îți amorțești inima,
cu siguranță pierzi altceva.
Învață-mă despre iubire,
Miracolul pe care toți îl cunosc,
Care-mi umple inima
Vreau să cunosc totul despre iubire
Pentru ce trăiesc oamenii?
Care e rostul vieții?
O să aflăm vreodată?
Lasă gândurile astea pentru cei vii.
Pentru noi e prea târziu.
Ți-am spus deja…
Eu nu sunt mort.
De aici înainte, drumul e dificil.
Nu vreți să vă alăturați caravanei noastre?
De ce?
Vreau să-i mulțumesc sufletului tău că ai încercat să ne ajuți.
De ce nu vii?
Dacă și ei sunt bandiți?
Sigur nu sunt.
Cum poți să fii așa sigur?
Să știți că sunt asistent medical.
Dacă aveți vreo grijă legată de sănătate, întrebați-mă.
Cine ești? Nu te apropia!
Nu spuneți asta.
Dacă aveți dureri, dacă vă deranjează ceva…
Încetează.
Cine sunt? De ce le-ai permis să vină cu noi?
Ar putea fi bandiți.
Spune-le să plece!
Câtă lipsă de maturitate…
Ți-am spus eu…
Scările către Ținutul fără Sfârșit?
Am auzit că oameni din diferite epoci și regiuni
păzesc împreună drumul pe munte care duce acolo.
Dar, de fapt, nimeni nu știe dacă se poate ajunge acolo cu adevărat.
E aceeași dilemă pe care o au și cei vii.
Nu cred că e posibil să ajungi acolo.
Trebuie să traversezi multe pustietăți periculoase,
o să dai de mulți bandiți.
Și, în ultima vreme,
am auzit că drumul e blocat, după ce un batalion de asalt
i-a dat laoparte pe cei care păzeau drumul.
Am tăiat capul șarpelui, dar încă se mișcă.
L-am ucis pe tată, dar fiica lui e pe urmele mele.
Nu pot să mă prefac în neant
înaintea sosirii iubitei mele Gertrude.
Ah, inima asta e plină de scorpioni.
Voltemand! Unde ești?
Cum ar trebui să înfrunt un batalion?
Nu-l da cu ce nu cunoaștem!
Ar putea fi otravă!
- Oprește-te! - Nu-l lăsa să te atingă!
O, începe să dispară durerea.
Ce ciudat! Mă simt mult mai ușoară!
Mă bucur că a avut efect.
Vrei să mă speli?
Nu-ți bate capul cu un bătrân ca mine.
O să vă relaxeze prosopul ăsta cald.
Doar o să murdărești prosopul.
Vă ustură cicatricile?
Nu…
Ce multe aveți.
Tot de atâtea ori am apărat caravana asta de bandiți.
Deci, sunt medalii de onoare?
Exact!
E atât de relaxant!
Mă bucur.
Și puțin dacă mă mișc, imediat mă doare ceva.
Nu trebuie să vă faceți griji.
Mâinile mele sunt tot mai amorțite.
Dacă faceți mișcare cu atenție, n-o să mai înțepeniți.
Pot să fiu eu următorul?
- Pot și eu? - Și eu.
Ce farmece le-ai făcut?
Nu e niciun farmec.
Doar le-am ascultat poveștile.
Mi-ai schimbat părerea.
- Ce? - Doar puțin.
Modelele lăsate de vânt în nisip
Îmi amintesc de marea de acasă
Poftim.
Mulțumesc!
Când sprijin scoica de obraz Se întorc la mine glasuri nostalgice
Oh.
Rătăcesc departe și-mi vine să plâng
Încremenesc în loc și nu am o direcție
E firesc să nu poți avea încredere în nimeni.
Și eu am fost la fel la început.
Dar, cu cât ești mai trecut prin lupte, jafuri și trădări,
cu atât îți dorești mai tare să te încrezi în cineva.
Tocmai pentru că lumea asta e lipsită de umanitate,
ajungi să tânjești după ceva în care să poți avea încredere.
Și tu, dacă ai căzut aici atât de tânără,
înseamnă că porți în tine o mare amărăciune.
Să dansăm dansul bucuriei Până la ivirea zorilor
Să cântăm un cântec drag
Până la capătul lumii
O să dansăm la nesfârșit,
Ca degetele împletite cu vântul trecător
O să cântăm la nesfârșit,
Ca două mâini care se țin în taina inimii
Dă-ne viață Ca să putem înota oriunde vrem
Dă-ne viață, Ca să putem umple inimile goale
Nu se pricepe.
- Deloc. - Nu arată deloc a dans.
- La vârsta lui… - Ce rușine!
Să dansăm dansul bucuriei
Până la ivirea zorilor
Să cântăm un cântec drag Până la capătul lumii
O să dansăm la nesfârșit,
Ca degetele împletite cu vântul trecător
Divinitatea nu înțelege limba oamenilor.
De asta, dansul este glasul gândurilor noastre.
Dă-ne viață,
Ca să putem umple inimile goale
Trăiește! Fii bine! Înflorește!
Noi o să ne stabilim în următorul oraș.
Destinația voastră e în direcția aceea.
Vă mulțumesc pentru tot.
O să mă rog ca dorința ta să se împlinească.
Mulțumesc mult.
Să mai exersezi.
Vorbeau bătrânii despre asta.
În Ținutul fără Sfârșit
e cea mai frumoasă mare pe care o s-o vezi vreodată.
- Mare? - Erau toți un zâmbet când vorbeau.
Oare o să fiu și eu ca ei la bătrânețe?
Sunetul ăsta…
Stai!
Iar te lupți?
Vreau să mă răzbun pe cineva.
De data asta nu mai e suficient doar să-l las inconștient.
O veche legendă chinezească spune că arcașul desăvârșit…
Ce?
Are arc fără formă și trage cu săgeți nevăzute.
Lasă-mă cu basmele.
Și dacă vreau să te oprești?
În vremea ta nu există conflicte?
- Există, din păcate. - Exact cum credeam.
Dar, în același timp,
majoritatea oamenilor își doresc să scape de violență.
Dacă nu pui capăt undeva, conflictele vor continua la nesfârșit.
Spui că e vina noastră că încă există conflicte în viitor?
Nu am spus asta, dar…
Ce faci?
Stai!
- Comandante Voltemand. - Ce e?
Oh, un mesager?
Deja dă semne că se predă?
O să meargă repede.
Opriți lupta!
Ce zici?
Lăsați armele, haideți să vorbim!
Cine naiba ești?
Așa vorbește un războinic?
Ce naiba-i cu ăsta?
- Un laș amărât! - Îți tai urechile și nasul!
Opriți-vă!
Aia e prințesa!
Scarlet!
Nu lăsați garda jos!
Pe poziții! Prindeți prințesa!
E prințesă sau fiară sălbatică? La naiba!
Voltemand.
Cum îndrăznești să-mi rănești atâția soldați?
N-o să te iert niciodată!
Scarlet, încetează!
Fugiți! Acum!
- Ascundeți-vă în stâncă! - Trageți caii!
Bărbatul ăla…
Apelul la armistițiu a fost un truc ca să ne lăsăm garda jos.
Ce viclean! Inacceptabil!
Scarlet!
La dracu'! Încă o dată.
M-ai protejat?
Nu-mi purta de grijă!
Nu știu.
Nici tu nu trebuie să-mi porți de grijă…
În ritmul ăsta, o să mă prefac în neant și o să dispar?
Fac tot ce pot! Nu renunța!
Îți tai mâneca.
- Nu… - Ia mâna.
Mi-e rușine…
Doare, dar îndură puțin.
De ce ai ales meseria asta?
Am văzut în spital cum asistenții munceau până la epuizare
și am vrut și eu să încerc.
- Ești nebun. - Poți să-ți miști mâna stângă?
Din fericire, nervii importanți nu par afectați.
Dar ia-o ușor o vreme.
Ce ți-am zis acum o secundă?
Iartă-mă.
- Nu te iert! - Te implor!
Ai băgat sabia cu cruzime în tatăl meu!
Stai, ascultă-mă!
Nu l-am rănit pe rege!
- Minciuni! - E adevărat.
M-am oprit atunci ca să-i ascult șoaptele.
Șoaptele?
Ce? Ce ai spus?
Nu se auzea nimic!
Tu nu l-ai auzit, dar eu, care eram lângă el, am auzit.
Mâna mi s-a blocat.
Am făcut schimb de priviri cu Cornelius, să mă asigur că a auzit și el.
Nu am mai putut urni săbiile.
Eu nu am auzit nimic!
Și nu vrei să știi?
Dacă mă omori, nu o să afli niciodată ultimele cuvinte ale regelui.
Minciuni! Minți ca să-ți salvezi viața!
Nu mint, jur pe sufletul meu de războinic.
Minți!
Prea bine.
Te voi elibera dacă îmi spui. Jur pe sufletul meu de războinic.
În schimb, spune-mi adevărul.
Ce a spus tatăl meu?
Un singur lucru:
„Iartă!”
„Iartă”?
De ce? De ce ar spune asta?
Polonius, tu mereu ești omul care vine cu vești bune.
Am fost înștiințat că Voltemand nu a reușit.
Stați fără griji.
La fel ca pe Cornelius,
îl vom pedepsi până pricepe că e incompetent.
Nu o să mai viseze să ajungă în Ținutul fără Sfârșit.
Eu și Laertes o să-i dăm de urmă prințesei și o s-o sfâșiem în bucăți.
Mergeți.
Lord Claudius!
Du-ne și pe noi!
Te implorăm, ia-ne și pe noi în rai!
Pe cei care vor lupta alături de mine
îi voi primi, fără excepție, în Ținutul fără Sfârșit!
Vă mulțumim, Majestate!
Vă mulțumim!
Războinici aleși,
jurați-mi credință!
Nu vă temeți! Luptați!
Spre Ținutul fără Sfârșit!
„Iartă!”
Dacă tatăl meu chiar a spus asta,
ce a vrut să spună, de fapt?
Poate a cerut îndurare:
„Nu mă omorâți, iertați-mă.”
Tatăl meu n-ar fi cerut iertare pentru că s-ar fi temut de moarte.
Sau, poate, ascundea un păcat pe care nu-l putea dezvălui
și a căutat iertare.
- Imposibil. - Atunci, tu ce crezi?
Poate s-a adresat poporului, că i-a dezamăgit ca rege.
Chiar așa să fie?
Ca tată, ți-aș fi cerut ție iertare,
că nu o să mai fiu lângă tine, să te văd crescând:
„Iartă un tată ca mine.”
Fiecare interpretare are un sens complet diferit.
Care e adevăratul mesaj?
Mai există o interpretare.
E doar părerea mea.
- Se poate? - Care e?
„Iartă-l pe Claudius, detestabilul tău unchi.”
De ce ar spune asta?
Unchiul meu l-a ucis pe tata
și a furat țara, poporul, locul care însemna acasă, totul!
Nu am cum să iert un astfel de monstru!
Eu cred că asta a vrut să spună, să ierți acel monstru.
- Niciodată-n veci! - Așa credeam și eu.
- Nici măcar un sfânt n-ar fi în stare. - Atunci…
Dar, fiind atât de aproape, n-am putut să simt altfel.
I-am simțit voința sinceră și adevărată.
Ce voință sinceră? Nu înțeleg! Ce-i asta?
De ce trebuie să-l iert?
De ce mi-ar cere tata să-l iert pe omul care nu trebuie iertat?
De ce?
Sigur vrei să ne lași să plecăm?
Chiar și cu răniții, tot v-am putea face felul.
Voltemand, am încredere că nu ai face așa ceva.
Ai uitat deja? Am îndreptat arma spre tine o dată.
Să mergem!
Pentru ce am luptat până acum?
- Iartă. - De ce?
Iartă.
Iartă!
Iartă…
Până acum…
m-am gândit doar la răzbunarea tatălui meu.
Și totuși…
Iartă.
Ce faceți?
Vrei să vezi cine e în sicriu?
- În sicriu? - Alexander.
- Ce? - Caesar.
- Nu se poate. - Ăsta e încă proaspăt.
E cineva cunoscut ție.
Nu se poate…
Nu se poate să fie tata…
- Tată! - Tată!
Tată!
Sunt lucruri pe care nu le înțeleg! Spune-mi, tată!
- Spune-mi! - Tată!
Persoana pe care vrei să o descoperi…
Ești chiar tu!
Dacă nu ai fi trăit așa cum ai trăit
și ai fi avut o viață diferită,
cum ar arăta viața aia?
Ai mânca înghețată în timp ce te plimbi pe stradă?
Sau ai sta la povești la o cafenea de pe marginea drumului?
Sau te-ai uita în vitrine, ca apoi…
Scuze, dar vorbești despre o lume complet diferită,
nu cunosc nimic.
Cred că mă compătimești.
Dar eu nu mă consider nefericită.
Nici nu s-ar schimba nimic dacă aș crede asta.
Așa e viața mea.
Chiar și dacă ai muri din nou și ai dispărea de tot?
Nu-mi e frică.
Dimpotrivă, după ce mi-aș răzbuna tatăl,
mi-aș dori să dispar imediat.
Ascultă, e un cântec popular dintr-un viitor îndepărtat.
Învață-mă despre iubire
Miracolul
Pe care toți îl cunosc,
Care-mi umple inima
Învață-mă totul despre iubire
Înainte ca sensul vieții
Înainte ca sufletul meu
să se piardă
Învață-mă despre iubire
Miracolul pe care toți îl cunosc,
Care-mi umple inima
Vreau să cunosc totul despre iubire
Secretul ascuns undeva…
Să găsesc cheia ce-l dezvăluie
Hijiri!
Întâlnirea cu tine
În această curgere fără sfârșit
La momentul destinat
Al întâlnirii noastre
Aia sunt… eu!
Tot ce cuprind cu privirea
Va renaște
În lumina strălucitoare
O altă… eu?
Și vântul, și ploaia, și curcubeul,
Toate se prefac în cântec
Lumea e atât de frumoasă
Adevăratul eu
Înflorește acum
Așa cum era menit să fie
Învață-mă despre iubire
Miracolul pe care toți îl cunosc,
Care-mi umple inima
Învață-mă totul despre iubire
Înainte ca sensul vieții
Înainte ca sufletul meu
să se piardă
Învață-mă despre iubire
Miracolul pe care toți îl cunosc…
Ai leșinat dintr-odată.
Am văzut-o…
- Lumea din timpul tău. - Ce?
Am călătorit în timp…
Și…
Hijiri, dansai…
atât de bine.
Sigur nu eram eu.
Nu, tu mă conduceai.
Eram fericită.
Poate, dacă m-aș fi născut într-un alt timp,
aș fi fost altcineva?
Aș fi reușit să nu mă las pradă
suferințelor și frustrărilor?
Nu plânge, Scarlet.
Sunt cu tine acum.
Nu mai plânge.
Hei.
Ești prințesă?
Nu.
Eram sigură că ești, pentru că ești frumoasă.
Mi-aș fi dorit să mă nasc prințesă.
Și tu ți-ai fi dorit, nu?
Aș fi vrut să fac ceva anume dacă eram prințesă.
Ce anume?
Să creez o lume în care copiii ca noi să nu mai moară.
Da…
Ținutul fără Sfârșit…
Locul de dincolo de vârfurile acestor munți sfinți!
Doar cei puternici au dreptul să intre! Ascultați!
Voi sunteți aceia! Nu lăsați pe nimeni altcineva!
Lăsați prințesa pe mâna noastră, Guildenstern și…
…Rosencrantz! Bazați-vă pe noi!
Ne asigurăm că o prindem
și pornim spre Ținutul fără Sfârșit.
Ura!
Lăsați-ne să trecem spre Ținutul fără Sfârșit!
Lăsați-ne să urcăm muntele!
Lăsați-ne să ajungem în vârf!
Jos zidul!
- Plecați! - Sau tragem!
Înaintați! Suntem aproape de Ținutul fără Sfârșit!
Doborâți-i pe cavaleri și pe Claudius!
Ținutul nu este doar al lor!
Doborâți-i și înaintați!
- Nu vrem violență! - Nu ne omorâți!
- Nu tremurați așa. - Doar căutăm pe cineva.
Pe cine căutați?
Pe prințesă!
A văzut-o careva?
Prințesa cu părul împletit!
Exact așa!
- Oprește-te! - Are părul ca ea!
Doare!
- Lasă-mi copilul! - Taci!
Cine ne spune unde e prințesa scapă nepedepsit!
Ba, chiar am putea să vă luăm cu noi în Ținutul fără Sfârșit!
Cine v-ar crede?
N-o să fim sclavii voștri!
Atunci, rămâneți să vă târâți în Tărâmul ăsta al Morților.
Să căutăm în altă parte.
Ce? Stai puțin.
Ce-i asta?
E o monedă de aur daneză. De ce ai tu așa ceva?
Spune-mi, știi ceva despre prințesă?
Nu știu nimic!
Nu-mi ascunde nimic! Vorbește!
Dacă nu…
Oprește-te! Nu o răni!
Prințesa?
Am găsit-o pe prințesă!
Luați-o de pe fată!
Prințesă!
Repede, fugi! Plecați!
Am reușit! Am prins prințesa!
O să fim lăudați de Majestatea Sa!
Acum o să fim și noi…
primiți în Ținutul fără Sfârșit!
Scarlet!
- Cine naiba ești? - Lăsați-o să plece!
Nu ai de gând să tragi?
De ce nu tragi?
E de jucărie săgeata?
De fapt, nu știe să tragă.
Pentru ce ai venit aici?
Eu…
Care e motivul prezenței tale aici?
Eu…
Eu…!
Hijiri!
Ești bine?
Sunt bine. Tu?
Totul bine.
Trăiește mai departe.
O să trăiesc.
Învață-mă
Despre iubire
Miracolul
Pe care toți îl cunosc,
Care-mi umple inima
Învață-mă
Totul despre iubire
Înainte ca sensul vieții
Înainte ca sufletul meu
să se piardă
Învață-mă
Despre iubire
Miracolul
Pe care toți îl cunosc,
Care-mi umple inima
Vreau să cunosc
Totul despre iubire
Ascuns undeva…
Secretul…
Dezvăluie-mi-l…
- Dați-l jos pe Claudius! - Spre castel!
- Nu e aici. - Unde s-a dus?
- A fugit? - Fir-ar!
S-a făcut iar lumină.
Îmi pare rău.
Am ajuns în vârf.
Dar…
scările către Ținutul fără Sfârșit…
nu sunt.
Am crezut că Claudius o să fie aici.
- Nu e aici. - Ce?
A urcat deja în Ținutul fără Sfârșit.
Iar tu o să rămâi ca neant în Tărâmul Morților.
- Scarlet! - Stai pe loc!
Mori străpunsă de sabie sau te ferești și cazi în gol?
Alege-ți soarta.
Tu…
- Cornelius! - Șobolan trădător!
Te-am pedepsit ca la carte, te-am lăsat fără arme
și tot nu te-ai lecuit?
Trădătorule!
De data asta, fără milă, te umplu de gloanțe!
Voltemand!
Și tu, Brutus? De ce v-ați aliat cu prințesa?
Nu mai suntem slugile voastre.
Am terminat-o cu voi.
Crezi că mă poți învinge când tu te sprijini în baston?
Fă-te una cu neantul!
La dracu'!
Laoparte, Voltemand!
Cornelius, prefăte-n neant!
Cel pe care vrei să te răzbuni e mai sus.
Dacă ai ajuns până aici, du-ți răzbunarea la capăt.
Mulțumesc.
Aceea e…
O, măreață poartă!
Poartă ce duci spre Ținutul fără Sfârșit!
Eu sunt regele!
Claudius!
De ce nu te deschizi înaintea mea?
De ce?
Blesteme!
Am ajuns atât de departe și tot nu e destul.
Mâinile mele pătate de sânge…
Păcatul meu e prea mare.
Nu-mi rămâne decât să implor iertare.
Mai e timp pentru astfel de rugi?
Pot primi mântuirea încă având ce am dobândit prin păcat?
Coroana, ambiția, regina…
Mai pot fi salvat?
Căință…
E singura cale. Trebuie să mă căiesc…
Iartă-mă pe mine, păcătosul!
Salvează-mă!
Pentru cei mulți și triști care visează la Ținutul fără Sfârșit,
am făcut tot ce mi-a stat în putere.
Salvează-mă pe mine, umilul!
Rege Claudius, ți-am înțeles adevăratele intenții.
Totuși,
am o singură rugăminte.
Te rog, recunoaște că ai greșit.
Recunoaște că a fost o greșeală să-l ucizi pe tata.
Cere iertare de la fiica sa.
Unchiule.
Să-ți cer iertare?
Nu mă face să râd!
Dacă e ceva ce regret acum,
e că nu i-am prelungit suferința tatălui tău înainte de moarte,
până te-aș fi făcut să tremuri, neputincioasă în fața mea!
Ar fi trebuit să-l jupoi, să-i scurg sângele,
să-i smulg carnea de pe oase, să ceară îndurare
și să mă implore să-i curm mai repede suferința!
Dacă erai martoră la toate astea,
n-ai mai fi îndrăznit să apari în fața mea,
să spui asemenea cuvinte prostești!
Atunci, spovedania de mai devreme…
Când ai spus că e pentru ceilalți?
La ce m-ar ajuta să-i iau și pe alții cu mine?
Ținutul fără Sfârșit îmi aparține!
Nu o să-l las altcuiva!
Ce caută aici un om cu o inimă haină și plină de lăcomie ca a ta?
Tu, care calci fără remușcări peste dorințele oamenilor,
cum îndrăznești să-ți dorești să intri în Ținutul fără Sfârșit?
Vrei să te fac să simți o fărâmă din suferința și neputința
pe care tatăl meu le-a trăit?!
Vrei să le simți pe pielea ta?
Iartă.
Ar trebui să-mi duc răzbunarea până la capăt?
Sau ar trebui să iert totul?
De ce trebuie să sufăr atât?
Ce anume mă ține în lanțuri?
Nu știu!
De ce nu pot descoperi o altă cale de a trăi?
Nu știu!
Nu mai am nicio speranță!
Ce altceva pot să fac? Așa am trăit toată viața…
Ai dreptate! Atunci, ăsta chiar e sfârșitul.
Din ură am învățat să mânuiesc sabia.
Pentru răzbunare, pentru tatăl meu, pentru oamenii care sufereau.
Am sacrificat și ultima bucățică din mine, din nou și din nou.
Mi-am spus că nu-mi voi permite să ajung așa.
Până acum, mi-am trăit viața fără să mă iert pe mine…
Fără să mă iert…
Pe mine…
Iartă.
Pe mine…
Iartă.
Scarlet.
Tată!
Renunță la nesăbuința asta de a te răzbuna în numele meu.
În loc să fii prizoniera urii și să porți mereu pică cuiva,
găsește-te pe tine, cine îți dorești să fii cu adevărat.
Vreau să trăiești prețuindu-ți viața.
Vreau să te văd trăindu-ți adevărul și strălucind.
Tată!
Ascultă-mă bine.
Aici nu e loc pentru odrasla unui nevolnic.
Ținutul fără Sfârșit îmi aparține doar mie.
Nimeni altcineva nu poate intra.
Doar eu și cu regina mea
putem trece de această poartă!
Lasă-te înghițită de neant!
Urmează-ți tatăl blestemat!
Nu îți ofer iertare.
N-am cum să-ți ofer, dar…
Eu mă opresc aici.
Pentru toți cei care și-au dorit să înceteze acest conflict.
Pentru șansa ca cei din viitor să trăiască în pace și armonie.
Copilă neghioabă, scutește-mă de cuvintele tale nobile!
Dispari de pe fața pământului!
Gertrude!
Te rog, salvează-mă!
Ținutul fără Sfârșit…
Gertrude!
Ținutul fără Sfârșit e la un pas…
Nu vreau să dispar!
Nu vreau să mă prefac în neant!
Nu vreau să fiu neant!
Salvează-mă!
Gertrude!
Salvează-mă! Nu vreau să mor!
Nu vreau să mor!
În sfârșit…
În sfârșit, am reușit să duc totul până la capăt.
Pot să dispar liniștită de acum.
Scarlet, te înșeli.
Ce?
Oamenii încă numesc acest loc
ba Tărâmul Morților, ba Ținutul fără Sfârșit,
dar se înșală amarnic.
În acest loc, viața și moartea se întâlnesc și coexistă.
Și nu doar viața și moartea, ci și timpul însuși.
Aici, trecutul și viitorul se împletesc și curg ca unul.
De aceea sunteți împreună.
Ia să vedem…
Doar unul dintre voi doi nu a murit încă.
Nu a murit?
Acela poate rămâne în acest tărâm doar pentru puțin timp.
Momentul întoarcerii se apropie.
Timpul aproape s-a scurs și trebuie să se întoarcă de unde a venit.
Așa e, el e acela.
A spus de la început că nu e mort
și că a ajuns aici dintr-o greșeală, așa că…
Te înșeli, nu sunt eu.
Ce?
Tu ești aceea, Scarlet.
Mi-am amintit, chiar am murit.
Către toate ambulanțele.
Echipajele sunt în mișcare. Doi bărbați găsiți inconștienți.
Comunicat încheiat.
Urgent. Centrul către toate unitățile.
Atac prin înjunghiere suspectat.
Suspectul e în libertate.
Acționați prudent în prezența suspectului.
Nu plănuiam să mor.
Am acționat din instinct, m-am aruncat ca scut.
De asta nu realizasem că am murit.
Eram convins că trăiesc.
Dar am murit. Iar tu ești cea încă în viață.
Nu sunt eu.
Nu se poate să fiu eu.
Lama cuțitului mi-a atins organele.
O vreme, sângerarea se oprise,
dar a început din nou.
Nu…
Te înșeli, nu sunt eu!
Hijiri, ești viu!
Atunci, rămân și eu! Rămân cu tine!
Oh, Doamne…
Lasă-l pe Hijiri să revină la viață în locul meu!
Nu se poate.
Te implor! În locul meu!
Nu se poate.
Nu eu ar trebui să trăiesc.
Eu, cea posedată de răzbunare, ar trebui să mor.
Greșești.
- Continuă să trăiești, Scarlet. - Nu vreau.
- Ba da, spune că vrei. - Nu vreau!
Spune tare că vrei să trăiești!
Nu vreau! Nu vreau să fim despărțiți!
Așa trebuie să fie! Tu trebuie să trăiești!
Nu vreau să ne despărțim!
Spune că vrei să trăiești!
Spune cu cuvintele tale! Vreau să trăiesc!
Vreau să… trăiesc.
Încă o dată! Vreau să trăiesc!
Vreau să trăiesc…
- Încă o dată! - Vreau să trăiesc!
Vreau să trăiesc!
O să trăiesc, dar, în schimb,
până în viitor, când o să te naști,
mă voi strădui să fac o lume cu mai puține conflicte.
Dacă viitorul o să se schimbe, sigur nu o să mai fii ucis, nu?
Pentru asta, o să fac tot ce-mi stă în putință.
Și o să poți avea o viață lungă!
O să-ți poți face o familie, să-ți crești copiii
și să îmbătrânești frumos!
Ce înseamnă să fii om?
Ce înseamnă să mori?
Dar să trăiești?
Și mai ales…
să iubești?
Majestate?
Prințesa!
Majestatea Sa a revenit printre noi!
- Nu-mi vine să cred! - Antidotul a avut efect.
E un miracol!
S-a întâmplat cât erați inconștientă.
A băut dintr-o cupă cu otravă pregătită pentru altcineva.
Și așa…
și-a întâlnit sfârșitul.
De ce ești în viață?
De ce soțul meu e mort
și tu încă nu arzi în focurile iadului?
De ce?
Cred că ați dorit să înfăptuiți răzbunarea cu propriile mâini.
Nu, e destul cât a fost.
Poftim?
Și, cu asta, călătoria mea chiar s-a încheiat.
Dumnezeu s-o binecuvânteze pe noua regină!
Slavă noii regine!
Slavă reginei!
- Noua noastră regină! - Da?
Promiteți să nu mai suferim ca pe vremea fostului rege?
Ne-am săturat ca noi, săracii, să cădem mereu de proști!
Exact!
Oameni buni!
Dacă mă alegeți drept conducătoarea acestei țări,
mă voi îngriji doar de fericirea voastră.
Prietenie și încredere cu vecinii țării, nu dușmănie.
Nu voi lăsa copiii să mai moară.
Chiar dacă va trebui să îndur suferință și chin,
promit că nu voi renunța să caut calea fără conflicte.
Pentru toți cei care au pierit cu dorința de pace în suflet.
Pentru toți cei care se vor naște cu dorința pentru fericire.
Chiar poate exista o lume fără conflicte?
Da.
Cu sprijinul și cooperarea voastră.
Atunci, o să avem încredere în tine și nu o să renunțăm.
- Și eu! - Și eu!
- Aveți susținerea mea! - O să vă oferim tot sprijinul!
Slavă noii noastre lidere!
Slavă reginei!
Amprenta de lumină aurie
lăsată de nori în trecerea lor
Amprenta de lumină aurie lăsată de nori în trecerea lor
Străbătând cerul
Scăldat în roșu
Jurămintele îndepărtate,
Abia șoptite atunci,
Încredințate iar
Unui nou răsărit
Amintirea degetelor tale
Pe umărul meu,
Căldura aceea,
O păstrez vie
Și acum
Dincolo de spațiu
Și timp,
Chiar de întreaga ființă
Mi-ar fi mistuită
Tot vreau să ajung la tine
Încă o dată
Ținând în suflet dorința ca pe un ideal,
Ridic ochii
Spre culmile norilor
Cu vorbele tale
Păstrate în inimă,
Pornesc din nou la drum,
Indiferent de ce
Mi-ar fi sortit
Oricât de mare
Ar fi distanța,
Sunt sigură de revederea noastră,
Am încredere în viitor
Dincolo de spațiu
Și timp,
Chiar de întreaga ființă
Mi-ar fi mistuită
Tot vreau să ajung la tine
Încă o dată
De-aș străbate infinitul
Cu toată ființa mea
Vreau să ajung la tine
Încă o dată
Să fiu
Lângă tine
Subtitrarea: Mălina Coșan Subtitrarea: Antonia Ivanciu, Cosmin Tița